ร้านนี้โดดเด่นตั้งแต่หม้อดินใบยักษ์ที่ตั้งเด่นอยู่หน้าร้านแล้ว ขับรถมายังไม่ถึงก็เห็นหม้อดินมาแต่ไกล ไฮไลท์ของร้านคือการหุงข้าวด้วยหม้อดินเผา ซึ่งทำให้ข้าวหอมมาก และทำให้ข้าวติดก้นหม้อมหาศาลเหมือนกัน บรรยากาศร้านร่มรื่นมากเพราะต้นไม้เยอะ แต่ถ้าไปมื้อเย็น พกสเปรย์กันยุงไปด้วยก็ดี 
อาหารที่ร้านนี้เป็นอาหารใต้ รสจัดมาก ๆ แต่ก็อร่อยมากเหมือนกัน แนะนำยำถั่วพู หั่นมาท่อนสั้น ๆ น่ารักน่าเคี้ยว แต่คนไม่กินเผ็ดระวังเจอพริกละกัน
น้ำพริกแมงดาสะตอเผา เป็นอีกเมนูที่น่าลิ้มลอง แต่ออกไปทางเผ็ด กินกับสะตอเข้ากันดี กินเสร็จต้องเป่าปาก ควรหันหน้าออกนอกโต๊ะก่อน